rejauldu/bengali-wikipedia huggingface dataset:
ফারুক আহমদ পাটোয়ারী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  ফারুক আহমদ পাটোয়ারীর জন্ম চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তার বাবার নাম সোনা মিয়া এবং মায়ের নাম রতুননেছা। তার স্ত্রীর নাম জাহানারা বেগম। তার দুই ছেলে এক মেয়ে।    কর্মজীবন  পাকিস্তান সেনাবাহিনীতে চাকরি করতেন ফারুক আহমদ পাটোয়ারী। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের নির্ভয়পুর সাব সেক্টরে।   মুক্তিযুদ্ধে ভূমিকা  চাঁদপুর জেলার ফরিদগঞ্জ উপজেলার শাশিয়ালী গ্রামে ১৯৭১ সালের ২৯ জুলাই একদল মুক্তিযোদ্ধা অবস্থান করছিলেন শাশিয়ালীর হাজীবাড়িতে। দুপুর আনুমানিক ১২টার সময় সময় কয়েকজন গ্রামবাসী তাঁদের জানান, ১৫-১৬টি নৌকা করে পাকিস্তানি সেনারা শাশিয়ালীর দিকে আসছে। তাদের সঙ্গে আছে পুলিশ ও রাজাকার। কিছুক্ষণ পর গ্রামবাসী মুক্তিযোদ্ধাদের আবার জানান, পাকিস্তানি সেনাদের আরেকটি দল কড়ইতলীর ভেতর দিয়ে হেঁটে আসছে। মুক্তিযোদ্ধারা খবর পেয়ে দ্রুত দুই ভাগে বিভক্ত হয়ে পাকিস্তানি সেনাদের মোকাবিলার প্রস্তুতি নিলেন। নৌকা মুক্তিযোদ্ধাদের অস্ত্রের নাগালের মধ্যে আসামাত্র একযোগে গর্জে ওঠে সবার অস্ত্র। চার-পাঁচজন পাকিস্তানি সেনা এবং সাত-আটজন রাজাকার ও পুলিশ সঙ্গে সঙ্গে নিহত হয়। চার-পাঁচটি নৌকা পানিতে ডুবে যায়। পালিয়ে যাওয়া একদল পাকিস্তানি সেনাকে দেখতে পেয়ে মুক্তিযোদ্ধারা তাদের নিঃশব্দে ঘিরে ফেললেন। মুক্তিযোদ্ধা ফারুক আহমদ পাটোয়ারী, অলিউল্লাহ পাটোয়ারী, এরশাদ উল্লা, আবদুল মতিন পাটোয়ারীও সহ অনেক মু্ক্তিযোদ্ধা ছিলেন এ দলে। ফারুক আহমদ পাটোয়ারীর এলএমজি সবার আগে গর্জে উঠল তার অস্ত্র। পাকিস্তানি সেনাদের দিক থেকে কোনো প্রত্যুত্তর না আসায় মুক্তিযোদ্ধারা গুলি ছোড়া বন্ধ করলেন। ফারুক আহমদ পাটোয়ারী ভাবলেন পাকিস্তানি সেনারা সব শেষ। এলএমজি কাঁধে নিয়ে তিনি যেই উঠে দাঁড়িয়েছেন, অমনি তার দিকে ছুটে এল একঝাঁক গুলি। মাটিতে লুটিয়ে পড়লেন তিনি।  সেখানে শুকনো জায়গা তেমন ছিল না। ফলে পাকিস্তানি সেনারা পাল্টা আক্রমণ চালাতে ব্যর্থ হয়। একপর্যায়ে তারা ছত্রভঙ্গ হয়ে বিভিন্ন দিকে ছড়িয়ে পড়ে। বিভিন্ন স্থানে খণ্ড খণ্ড যুদ্ধ চলতে থাকে। পাকিস্তান সেনাবাহিনীর ছয়-সাতজনের একটি দল আশ্রয় নেয় এক আখ খেতে। ফারুক আহমদ পাটোয়ারীসহ কয়েকজন মুক্তিযোদ্ধা তাদের দেখতে পেয়ে ঘেরাও করেন। ওই সময় সেনাদের তিন-চারজন একটি মাচানে বসে এবং বাকিরা খেতের পাশে আড়ালে পজিশনে ছিল। ফারুক আহমদ পাটোয়ারী তার এলএমজি দিয়ে প্রথম গুলি শুরু করেন। সে কয়জন মাচানে বসে ছিল, তারা এলএমজির গুলিতে সঙ্গে সঙ্গে নিহত হয়। ফারুক আহমদ পাটোয়ারী মনে করেছিলেন সব পাকিস্তানি সেনা নিহত হয়েছে। তিনি উঠে দাঁড়ানোমাত্র বেঁচে যাওয়া পাকিস্তানি সেনারা তাকে লক্ষ্য করে গুলি করে। তখন তিনি আহত হন। সহযোদ্ধারা তাকে দ্রুত উদ্ধার করে পাঠালেন চিকিৎসকের কাছে। সহযোদ্ধারা তার মরদেহ বাড়িতে পাঠিয়ে দেন। একই এলাকায় ছিল তার গ্রামের বাড়ি। পারিবারিক কবরস্থানে তাকে সমাহিত করা হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:১৯৭১-এ মৃত্যু বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মহারাজা বীর বিক্রম কিশোর মানিক্য দেববর্মা বাহাদুর  (১৯ আগস্ট  ১৯০৮- ১৭ মে ১৯৪৭) ছিলেন ত্রিপুরা রাজ্যের একজন রাজা (বা  মহারাজা )।   তাঁর স্থলাভিষিক্ত হন তাঁর পুত্র মহারাজা কিরীট বিক্রম কিশোর দেব বর্মণ, যিনি ১৯৪৯ সালে ভারতের সাথে ত্রিপুরা রাজ্যের একীভূত হওয়ার আগে পর্যন্ত দুই বছর নামমাত্র রাজা ছিলেন।  যেহেতু  ঐ সময়ে তার বয়স কম ছিল, তাই তার মায়ের নেতৃত্বে একটি রিজেন্সি কাউন্সিল দ্বারা রাজ্যটি পরিচালিত হয়েছিল।   উত্তরাধিকার    বীর বিক্রম ইনস্টিটিউশন (স্কুল), ত্রিপুরা, ধর্মনগর  মহারাজা বীর বিক্রম কলেজ  মহারাজা বীর বিক্রম বিশ্ববিদ্যালয়  মহারাজা বীর বিক্রম বিমানবন্দর, আগরতলা  বীর বিক্রম কিশোর মাণিক্য যুগ  অর্থনৈতিক, সামাজিক ও শিক্ষা প্রতিষ্ঠানে অবদানের কারণে মহারাজা বীর বিক্রম মাণিক্য বাহাদুর 'ত্রিপুরার স্থপতি' নামে পরিচিত ছিলেন।   তিনি ত্রিপুরা জনগোষ্ঠীর লোকদের জন্য জমি সংরক্ষণ করেছিলেন এবং বলা হয়ে থাকে এর ফলেই বর্তমান টিটিএএডিসি ( ত্রিপুরা উপজাতি এলাকা স্বায়ত্তশাসিত জেলা পরিষদ ) এলাকা গঠিত হয়েছে।   উপাধি    ১৯০৮-১৯০৯: প্রিন্স কিশোর  ১৯০৯-১৯২৩: শ্রীলা-শ্রীযুক্ত বীর বিক্রম কিশোর দেব বর্মন যুবরাজ গোস্বামী বাহাদুর  ১৯২৩-১৯৩৫: মহামান্য বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী বীর বিক্রম কিশোর দেব বর্মণ মাণিক্য বাহাদুর, ত্রিপুরার মহারাজা  ১৯৩৫-১৯৩৭: মহামান্য বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী স্যার বীর বিক্রম কিশোর দেব বর্মণ মাণিক্য বাহাদুর, ত্রিপুরার মহারাজা, KCSI  ১৯৩৭-১৯৪২: মহামান্য ক্যাপ্টেন বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী স্যার বীর বিক্রম কিশোর দেব বর্মণ মাণিক্য বাহাদুর, ত্রিপুরার মহারাজা, KCSI  ১৯৪২-১৯৪৪: মহামান্য মেজর বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী স্যার বীর বিক্রম কিশোর দেব বর্মণ মাণিক্য বাহাদুর, ত্রিপুরার মহারাজা, KCSI  ১৯৪৪-১৯৪৬: মহামান্য লেফটেন্যান্ট-কর্নেল বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী স্যার বীর বিক্রম কিশোর দেব বর্মন মাণিক্য বাহাদুর, ত্রিপুরার মহারাজা, KCSI  ১৯৪৬-১৯৪৭: মহামান্য কর্নেল বিষম-সমর-বিজয়ী মহামোপাধ্যায় রাধাকৃষ্ণপদ পঞ্চ-শ্রীযুক্ত মহারাজা শ্রী শ্রী শ্রী স্যার বীর বিক্রম কিশোর দেব বর্মণ মাণিক্য বাহাদুর, ত্রিপুরার মহারাজা, GBE, KCSI  সম্মাননা  (রিবন বার, আজকের দিনে এটি যেমন দেখা যাবে)  100x100পিক্সেল 100x100পিক্সেল 100x100পিক্সেল  100x100পিক্সেল 100x100পিক্সেল 100x100পিক্সেল 100x100পিক্সেল   রাজা পঞ্চম জর্জ সিলভার জুবিলি মেডেল, ১৯৩৫  নাইট কমান্ডার অফ দ্য অর্ডার অফ দ্য স্টার অফ ইন্ডিয়া, ১৯৩৫  ১৯৩৯-১৯৪৫ তারকা - ১৯৪৫  বার্মা স্টার - ১৯৪৫  যুদ্ধ পদক ১৯৩৯-১৯৪৫ - ১৯৪৫  নাইট গ্র্যান্ড ক্রস অফ দ্য অর্ডার অফ দ্য ব্রিটিশ এম্পায়ার, ১৯৪৬ তথ্যসূত্র  বহিঃসংযোগ  বিষয়শ্রেণী:১৯০৮-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:ত্রিপুরার রাজা বিষয়শ্রেণী:ত্রিপুরার ইতিহাস বিষয়শ্রেণী:আগরতলার ব্যক্তি
কোডইগনাইটার একটি ওপেন সোর্স সফটওয়্যার যা,  ওয়েব ফ্রেমওয়ার্ক ব্যবহারের জন্য তৈরি করা হয়েছে  পিএইচপি দিয়ে ।   জনপ্রিয়তা  কোডইগনাইটার  জনপ্রিয় মডেল–ভিউ–কন্ট্রোলার (MVC) প্যাটার্ন এর উপর ভিত্তি করে উন্নয়ন করা হয়েছে । যেখানে কন্ট্রোলার ক্লাসগুলা হচ্ছে এর অবিচ্ছেদ্য অংশ । যেখানে মডেল ভিউ কন্ট্রোলার এর উপর গুরুত্ব আরোপ করা হয়েছে ।  কোডিগনাইটার আরো মডিফাই করতে পারে হাইরিক্যাল মডেল ভিউ কন্ট্রোলার (HMVC) করতে পারবেন, যা ডেভেলপারদের কোড লিখার সুবিধার জন্যে মডেল ভিউ কন্টোলার সুবিধা প্রদান করে থাকে ।  কোডিগনাইটার অন্য সকল পিএইচপি ফ্রেমওয়ার্কের চাইতে অনেক দ্রুত ।  আগস্ট ২০০৮ সালে পিএইচপির শ্রষ্ঠা রাসমুস লার্ডফ কোডিগনাইটার সম্পর্কে বলেন যে  তিনি এটি পছন্দ করেন  ", কারণ এটি দ্রুত, হালকা এবং অন্তত একটি কাঠামো মত."   সোর্স কোড এবং লাইসেন্স  কোডিগনাইটার এর সোর্সকোর্ড গিটহাব এর মাদ্ধ্যমে মেইন্টেইন করা হয় ।    ইতিহাস  ফেব্রুয়ারি ২৮,২০০৬ সালের প্রথম এলিসল্যাব এর দ্বারা এটা প্রকাশ করা হয় ।   জুলাই ৯,২০১৩ সালে এলিস ল্যাব নতুন একজন কর্নধারের নাম ঘোষণা করেন এটার উন্নয়নের জন্য । পরে ৬ই অক্টোবর ২০১৪ এলিস ল্যাব ব্রিটিশ কলাম্বিয়া ইন্সটিটিউট এন্ড টেকনোলজিকে এটার উন্ন্যয়নের দায়িত্বভার অর্পণ করেন ।    আরও দেখুন   Comparison of web frameworks   তথ্যসূত্র    বহিঃসংযোগ     বিষয়শ্রেণী:ওপেন সোর্স সফটওয়্যার বিষয়শ্রেণী:সফটওয়্যার বিষয়শ্রেণী:এমআইটি লাইসেন্স ব্যবহারকৃত সফটওয়্যার
সান্ত'আগোস্তিনো নেল্লো স্তুদিও (বাংলায়: সাধু অগাস্টিন তার গবেষণায়) ইতালীয় নবজাগরণের সময়ের চিত্রশিল্পী সান্দ্রো বত্তিচেল্লি দ্বারা নির্মিত একটি চিত্রশিল্প। যা ১৪৯০-১৪৯৪ খ্রিষ্টাব্দের মধ্যকার সময়ের মধ্যে অঙ্কিত হয়। এটি ফ্লোরেন্সের উফফিৎজি নামক জাদুঘরে সংরক্ষিত আছে। বিশপ এবং হার্মিতরা যে ধরনের পোশাক পরিধান করে, সাধু অগাস্টিনের পোশাক হিসেবে চিত্রকর্মে একই পোশাক দেখা যাওয়ায় অনুমান করা হয় এই চিত্রকর্ম সম্পাদনের জন্য তিনি সান্তো স্পিরিতোর অগাস্টিনিয়ান হার্মিত থেকে নির্দেশনা পেয়েছিলেন।   বত্তিচেল্লির বেশিরভাগ শেষ দিকের কাজের মত এই চিত্রকর্মটিও সাভোনারোলার দর্শন দ্বারা অনুপ্রাণিত।  আরও দেখুন সান্ত'আগোস্তিনো নেল্লো স্তুদিও (বত্তিচেল্লি, অনিসান্তি)  বহিঃসংযোগ  Page at artonline.it   বিষয়শ্রেণী:সান্দ্রো বত্তিচেল্লির চিত্রকর্ম বিষয়শ্রেণী:১৪৯০-এর দশকের চিত্রকর্ম
জামাল সাইদ (আনুমানিক ১৯ ৬৫ - ২৪ আগস্ট ২০১২)  ছদ্মনাম মোল্লা দাদুল্লাহ  দিয়েই তিনি অধিক পরিচিত। এবং মওলানা মোহাম্মদ জামাল,  পাকিস্তানি তালেবানদের সিনিয়র সদস্য ছিলেন। তিনি পাকিস্তানের উত্তর বাজৌর এজেন্সিতে স্বঘোষিত তালেবান নেতা ছিলেন।  তিনি ২৪ আগস্ট ২০১২ আফগানিস্তানের প্রতিবেশী কুনার প্রদেশের শিগল ওয়া শেল্টন জেলায় ন্যাটো বিমান হামলায় নিহত হয়েছেন।   তার সহকারী ও দশ তালেবান সহযোদ্ধাও এই হামলায় নিহত হয়েছিল।   দাদুল্লাহ একজন প্রাক্তন প্রার্থী নেতা এবং পরবর্তীতে তালেবান সেনাপতি হন।  এসোসিয়েটেড প্রেস জানিয়েছে যে বাজুরের পূর্ব পাকিস্তানি তালেবান নেতা, মৌলভী ফকির মোহাম্মদ পাকিস্তানের সেনাবাহিনীর অভিযান এড়াতে আফগানিস্তানে পালিয়ে যাওয়ার পরে দাদুল্লাহ এই দলের নেতা হয়েছিলেন।  পরে তার স্থলাভিষিক্ত হন মাওলানা আবু বকর।    তথ্যসূত্র   বিষয়শ্রেণী:পশতু ব্যক্তি বিষয়শ্রেণী:২০১২-এ মৃত্যু বিষয়শ্রেণী:তেহরিকে তালেবান পাকিস্তানের সদস্য বিষয়শ্রেণী:তালেবান নেতা বিষয়শ্রেণী:পাকিস্তানি ইসলামপন্থী
আবোহার () ভারতের পাঞ্জাব রাজ্যের ফিরোজপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮০ মিটার (৫৯০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আবোহার শহরের জনসংখ্যা হল ১২৪,৩০৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে আবোহার এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
রিজিয়া খাতুন (১৫ জানুয়ারি ১৯৩১ - ১৮ জানুয়ারি ২০২৪) ভাষাসৈনিক রিজিয়া খাতুন মারা গেছেন, যুগান্তর, ১৯ জানুয়ারি ২০২৪ ১৯৫২ সালের ভাষা আন্দোলনের সৈনিক ছিলেন। নড়াইল জেলা থেকে তিনজন নারী ভাষা আন্দোলনে অংশ নেন এর মধ্যে রিজিয়া খাতুন একজন। ঢাকায় ভাষা আন্দোলনে ঢাকা বিশ্ববিদ্যালয় শহীদ শিক্ষার্থীদের স্মরণে নড়াইল জেলা শহরে প্রথম যে ১০-১৫ জন মিলে শহীদ মিনার স্থাপন করে পুষ্পমাল্য অর্পণ করেন তিনি তাদের একজন।   এছাড়াও ব্রিটিশবিরোধী তেভাগা আন্দোলনে তার পিতা গ্রেফতার হওয়ায় তিনি আন্দোলনকারী বর্গাচাষীদের সাথে অংশ নিয়ে পুলিশ-চাষী সংঘর্ষে সরাসরি অংশ নেন।   প্রারম্ভিক জীবন  রিজিয়া খাতুন নড়াইল পৌরসভার ডুমুরতলা গ্রামে জন্মগ্রহণ করেন। পিতার নাম নুর জালাল এবং মাতার নাম জিন্নাতু নেসা। রিজিয়া নড়াইল শহরের আলাদাতপুর এলাকায় বসবাস করতেন। তেভাগা আন্দোলনের নেতা আব্দুল মালেক উকিল সাহেবের পছন্দে তার বাসায় যশোরের কমিউনিস্ট পার্টি অব বাংলাদেশের (সিপিবি) তৎকালিন জেলা সভাপতি এ্যডভোকেট কমরেড আবদুর রাজ্জাকের সাথে বিবাহ বন্ধনে রিজিয়া আবদ্ধ হন। তাদের চার ছেলে এক মেয়ে তন্মধ্যে  এক ছেলে সন্তান মৃত্যুবরণ করেছেন।  শিক্ষা ও কর্মজীবন রিজিয়া খাতুন ভাষা আন্দোলনের সময় দিলরুবা গার্লস স্কুল বর্তমান নাম নড়াইল সরকারী উচ্চ বিদ্যালয় -এর অষ্টম শ্রেণির ছাত্রী ছিলেন।  ১৯৬৭ থেকে ২০০০ সাল পর্যন্ত ডুমুরতলা সরকারি প্রাথমিক বিদ্যালয়, শহর সরকারি প্রাথমিক বিদ্যালয় ও মহিষখোলা প্রাথমিক বিদ্যালয়ে শিক্ষকতা করেন।  তার বাবা কমিউনিস্ট আন্দোলনের সঙ্গে যুক্ত থাকায় পরিবারে একটা উদার রাজনৈতিক পরিবেশ বিদ্যমান ছিল। ভাষা আন্দোলনের সময় রিজিয়া খাতুনের বাবা তেভাগা আন্দোলনের সঙ্গে যুক্ত ছিলেন। এই অপরাধে তখন তাকে গ্রেপ্তার করা হয়। ওইসময় চাচা নুরুল আফসারের অনুপ্রেরণায় ভাষা আন্দোলনের সঙ্গে জড়িয়ে পড়েন রিজিয়া।   ভাষা সৈনিক ১৯৫২ সালে ঢাকায় মাতৃভাষা বাংলাকে রাষ্ট্রভাষা করার জন্য আন্দোলন শুরু হলে এর ঢেউ লাগে জেলা শহরগুলোতে। এরই ধারাবাহিকতায় ২২ ফেব্রুয়ারি থেকে নড়াইলেও শুরু হয় ভাষা আন্দোলন। সেদিন বিভিন্ন শ্রেণি পেশার মানুষের সঙ্গে শিক্ষার্থীরাওরাষ্ট্রভাষা বাংলা চাই এই স্লোগানে মুখরিত করে তোলে। সেদিন ছাত্ররা আন্দোলনে যোগ দেয়ার জন্য ছাত্রীদের আহ্বান জানালে নড়াইলে মাত্র ৩ জন নারী  মিছিলে সরাসরি যোগ দেন। এদের একজন রিজিয়া খাতুন।  ভাষা আন্দোলন নিয়ে নড়াইল শহরের মহিষখোলা বর্তমানে নড়াইল সদর এলাকার বাসিন্দা ও তৎকালীন মহকুমা আওয়ামী লীগের সভাপতি আফসার উদ্দিন মোক্তারের বাড়িতে গোপন বৈঠক অনুষ্ঠিত হতো। এসব বৈঠকে অংশ নেন রিজিয়া খাতুন, আফসার উদ্দিনের কন্যা সুফিয়া খাতুন ও রুবি।  এ বৈঠকে ছাত্র-জনতাকে সংগঠিত করার জন্য কাজের পরিকল্পনা নেয়া হতো। রিজিয়া ভাষার জন্য আন্দোলন সংগ্রাম করে মিছিল-মিটিং এ সক্রিয় ছিলেন। তিনিসহ ১০-১৫ জন শহরের তৎকালীন কালিদাস ট্যাংক (বর্তমান টাউনক্লাব) এরপাশে প্রথম শহীদ মিনার তৈরি করে পুস্পমাল্য অর্পণ করেন।   রাজনৈতিক কর্মকাণ্ড ১৯৪৬ সালের ডিসেম্বর -এ শুরু হয়ে ১৯৪৭ সাল পর্যন্ত চলে তেভাগা আন্দোলন। এ আন্দোলনে গ্রেফতার হন রিজিয়া খাতুনের বাবা নুর জালাল। চাচার অনুপ্রেরণায় ১৯৫২ সালের ভাষা আন্দোলনে অংশ নেন।  আন্দোলন শেষে পিতা নুর জালালের মুক্তির জন্যে  ১৯৫৪ সালে  নড়াইলের ২০হাজার লোকের একটি জনসভায় পিতা নুর জালালের কারা মুক্তির দাবিতেে রিজিয়া বক্তব্য রাখেন।   স্বীকৃতি  ও সম্মাননা  তথ্যসূত্র  আরো পড়ুন চেমন আরা  হামিদা রহমান শরিফা খাতুন  বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:বাঙালি মুসলিম বিষয়শ্রেণী:১৯৩১-এ জন্ম
আরিফ বাট (; জন্ম: ১৭ মে, ১৯৪৪ - মৃত্যু: ১১ জুলাই, ২০০৭) পাঞ্জাবের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর পাকিস্তানি ক্রিকেটে লাহোরের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও তার সুনাম ছিল।   ঘরোয়া ক্রিকেট  তার চাচা খাজা আব্দুর রব তাকে প্রশিক্ষণ দিতেন। এ সময়ে লাহোরের ফ্রেন্ডস ক্রিকেট ক্লাবের সদস্য ছিলেন তিনি। ১৯৬০-৬১ মৌসুমে পাঞ্জাব বিশ্ববিদ্যালয়ের বিপক্ষে ১৬ বছর বয়সে তার প্রথম-শ্রেণীর ক্রিকেটে অভিষেক ঘটে। এরপর ১৯৬২-৬৩ মৌসুম থেকে অবসর নেয়ার পূর্ব-পর্যন্ত ১৯৭৭-৭৮ মৌসুমে পাকিস্তান রেলওয়েজের পক্ষে খেলেন।  ১৯৬৬-৬৭ মৌসুমে কায়েদ-ই-আজম ট্রফির ফাইনালে করাচির বিপক্ষে নিজের প্রথম সেঞ্চুরি করেন। ১৯৭৩-৭৪ মৌসুমে রেলওয়েজের অধিনায়কের দায়িত্বে থেকে প্যাট্রন্স ট্রফি ও কায়েদ-ই-আজম ট্রফির শিরোপা জয়ে ভূমিকা রাখেন। কায়েদ ফাইনালে সিন্ধুর বিপক্ষে ৬/৫৫ পান ও ঐ মৌসুমে ৭১৮ রান তোলেন। তন্মধ্যে পাঞ্জাবের বিপক্ষে ব্যাটিং উদ্বোধনে নেমে সর্বোচ্চ ১৮০ রান তোলেন। ১৯৭২-৭৩ মৌসুমে সারগোদার বিপক্ষে নিজস্ব সেরা বোলিং পরিসংখ্যান ৮/৪৫ লাভ করেন।   টেস্ট ক্রিকেট  ১৯৬৪-৬৫ মৌসুমে মেলবোর্নে স্বাগতিক অস্ট্রেলিয়ার বিপক্ষে তার টেস্ট অভিষেক হয়। প্রথম ইনিংসেই তিনি ৬/৮৯ লাভ করেন। এরফলে প্রথম পাকিস্তানি হিসেবে টেস্ট অভিষেকে পাঁচ-উইকেট লাভের গৌরবগাঁথা রচনা করেন আরিফ বাট। এছাড়াও, আঘাতপ্রাপ্ত উইকেট-রক্ষক আবদুল কাদিরের পরিবর্তে দ্বিতীয় ইনিংসে দলের ব্যাটিং উদ্বোধনে নামেন। প্রায় এক ঘণ্টা নতুন বলের অস্ট্রেলীয় বোলিং আক্রমণ রুখে ১২ রান তোলেন।Australia v Pakistan, Melbourne 1964-65 এরপর নিউজিল্যান্ড সফরে যান। তিন টেস্ট সিরিজের প্রথম দুইটিতে অংশ নিয়ে ২৪.২৮ গড়ে ৭ উইকেট তুলেন। শেষ টেস্ট ইনিংসে ইন্তিখাব আলমের সাথে নবম উইকেট জুটিতে মূল্যবান ৫২ রান তুল দলকে ড্রয়ের দিকে নিয়ে যেতে প্রভূতঃ সহায়তা করেন।  বাউন্সার ও লেগ কাটারের সমন্বয়ে নিজের বোলিংকে সমৃদ্ধ করেছেন। কিন্তু দূর্ভাগ্যজনকভাবে তিনি কেবলমাত্র তিন টেস্ট খেলার সুযোগ পান। ঐ সময় পাকিস্তান দলে কার্যকরী ফাস্ট বোলার ছিল না। ১৯৬৭ সালে ইংল্যান্ড সফরে গেলেও পুরোপুরি ব্যর্থতায় পর্যবসিত হন।Wisden 2008, p. 1548. নয় খেলায় অংশ নিয়ে ৫৪.৫০ গড়ে ১২ উইকেট তুলেন।  300px|থাম্ব|ডান|সংগৃহীত স্থিরচিত্রে আরিফ বাট  দেহাবসান  হৃদযন্ত্র ক্রীয়ায় আক্রান্ত হয়ে ১১ জুলাই, ২০০৭ তারিখে আরিফ বাটের দেহাবসান ঘটে। এরপূর্বে ডায়াবেটিসের কারণে ফুসফুসের সংক্রমণে আক্রান্ত হয়েছিলেন। লাহোরে তার শবানুষ্ঠান হয়। এতে সরফরাজ নওয়াজসহ সাবেক ক্রিকেটার ও কর্মকর্তারা উপস্থিত ছিলেন।   তথ্যসূত্র    আরও দেখুন   ইন্তিখাব আলম  পাকিস্তান জাতীয় ক্রিকেট দল  টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ       বিষয়শ্রেণী:১৯৪৪-এ জন্ম বিষয়শ্রেণী:২০০৭-এ মৃত্যু বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:মধ্য অঞ্চলের (পাকিস্তান) ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:লাহোর এ-এর ক্রিকেটার
আহম্মদ দেভারকোভিল হলেন ভারতীয় জাতীয় লীগের একজন ভারতীয় রাজনীতিবিদ। তিনি বর্তমানে ২০২১ সালের মে থেকে কোঝিকোড় দক্ষিণ কেন্দ্রের বিধায়ক হিসেবে দায়িত্ব পালন করছেন।  তিনি দ্বিতীয় পিনারাই বিজয়ন মন্ত্রকের বন্দর, জাদুঘর, প্রত্নতত্ত্ব এবং আর্কাইভ মন্ত্রী।    জীবন  ১৯৭৭ সালে, তিনি কুট্টিয়াদী উচ্চ বিদ্যালয়ের দশম শ্রেণীর ছাত্র ছিলেন।  অভ্যন্তরীণ জরুরি অবস্থার বিরুদ্ধে একটি স্কুল ম্যাগাজিনে একটি প্রবন্ধ লেখার জন্য তাকে গ্রেপ্তার করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরল বিধানসভার সদস্য ২০২১-২০২৬
সুন্দরপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।   আয়তন  সুন্দরপুর ইউনিয়নের আয়তন ২,৫৯৯ একর (১০.৫২ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী সুন্দরপুর ইউনিয়নের মোট জনসংখ্যা ২০,৭৭৭ জন। এর মধ্যে পুরুষ ৯,৬৬০ জন এবং মহিলা ১১,১১৭ জন। মোট পরিবার ৪,০১৬টি।   অবস্থান ও সীমানা  ফটিকছড়ি উপজেলার মধ্যাংশে সুন্দরপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে পাইন্দং ইউনিয়ন, পশ্চিমে হারুয়ালছড়ি ইউনিয়ন ও সুয়াবিল ইউনিয়ন, দক্ষিণে নাজিরহাট পৌরসভা এবং পূর্বে নাজিরহাট পৌরসভা ও ফটিকছড়ি পৌরসভা অবস্থিত।   প্রশাসনিক কাঠামো  সুন্দরপুর ইউনিয়ন ফটিকছড়ি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:  ছোট ছিলোনিয়া  আজিমপুর  পূর্ব আজিমপুর  ছাদেক নগর  এয়াছিন নগর  বড় ছিলোনিয়া  পশ্চিম সুন্দরপুর  দক্ষিণ সুন্দরপুর  এক খুলিয়া  কাজিরখীল  পাঁচ পুকুরিয়া  আমতলী  হরিণা   শিক্ষা ব্যবস্থা  ২০১১ সালের আদমশুমারি অনুযায়ী সুন্দরপুর ইউনিয়নের সাক্ষরতার হার ৫৪.১%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  আজিমপুর আদর্শ উচ্চ বিদ্যালয়  মাদ্রাসা  হরিণাদীঘি ইসলামিয়া দাখিল মাদ্রাসা  আজিমপুর তা'লিমুল কুরআন মাদ্রাসা  প্রাথমিক বিদ্যালয়  আজিমপুর কল্লোল সরকারি প্রাথমিক বিদ্যালয়  আজিমপুর সরকারি প্রাথমিক বিদ্যালয়  উত্তর ছিলোনিয়া সরকারি প্রাথমিক বিদ্যালয়  উত্তর সুন্দরপুর এ গণি সরকারি প্রাথমিক বিদ্যালয়  একখুলিয়া সুন্দরপুর সরকারি প্রাথমিক বিদ্যালয়  ছোট ছিলোনিয়া সরকারি প্রাথমিক বিদ্যালয়  পশ্চিম সুন্দরপুর সরকারি প্রাথমিক বিদ্যালয়  পাচঁ পুকুরিয়া সরকারি প্রাথমিক বিদ্যালয়  পূর্ব আজিমপুর সরকারি প্রাথমিক বিদ্যালয়  বড় ছিলোনিয়া সরকারি প্রাথমিক বিদ্যালয়	   যোগাযোগ ব্যবস্থা  সুন্দরপুর ইউনিয়নে যোগাযোগের প্রধান প্রধান সড়ক হল চট্টগ্রাম-খাগড়াছড়ি মহাসড়ক এবং ফটিকছড়ি-সুন্দরপুর সড়ক। চট্টগ্রাম-খাগড়াছড়ি মহাসড়কে সব ধরনের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  সুন্দরপুর ইউনিয়নের উপর দিয়ে প্রবাহিত হচ্ছে ধুরুং খাল এবং হারুয়ালছড়ি খাল।   হাট-বাজার  সুন্দরপুর ইউনিয়নের প্রধান ২টি হাট/বাজার হল পূর্ব নয়াহাট এবং আজিমপুর আদর্শ বাজার।   দর্শনীয় স্থান   ধুরুং স্লুইস গেইট   উল্লেখযোগ্য ব্যক্তি  সুন্দরপুর ইউনিয়নের উল্লেখযোগ্য ব্যক্তিগণের মধ্যে রয়েছেন:  মুহম্মদ মুকিম –– ১৮শ শতকের কবি।   জনপ্রতিনিধি   বর্তমান চেয়ারম্যান: মোহাম্মদ শাহ নেওয়াজ  চেয়ারম্যানগণের তালিকা ক্রম নংচেয়ারম্যানের নামসময়কাল০১সুলতান আহমদ চৌধুরী০২আবদুল মান্নান০৩আবুল বশর চৌধুরী০৪সালাহ উদ্দিন০৫আরশাদ হোসেন চৌধুরী সেলিম০৬ড. মোঃ রেজাউল করিম চৌধুরী০৭এম শহিদুল আজম০৮ মোহাম্মদ শাহ নেওয়াজ২০১১-বর্তমান   আরও দেখুন   ফটিকছড়ি থানা  ফটিকছড়ি উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার ইউনিয়ন
রজতশুভ্র মজুমদার একজন ভারতীয় কবি, কথাসাহিত্যিক ও প্রবন্ধকার। তার লেখা প্রথম কবিতা প্রকাশিত হয় ১৯৯৯ সালে এবং তার প্রথম কবিতার বই বা কাব্যগ্রন্থ হল হলুদ কাগজে তৈরি, যা ২০০২ সালে কবিতা "পাক্ষিক" থেকে প্রকাশিত হয়। তিনি ২০টি বই লিখেছেন ও ৬টি বই সম্পাদনা করেছেন।  প্রাথমিক জীবন  রজতশুভ্র মজুমদারের জন্ম অবিভক্ত বর্ধমান জেলার কেতুগ্রামে (অধুনা পূর্ব বর্ধমান জেলা) ও তিনি সেখানেই শৈশব কাটিয়েছিলেন। বর্তমানে তিনি শান্তিনিকেতনে বসবাস করছেন। তার পিতা প্রশান্ত কুমার মজুমদার স্যার আশুতোষ মেমোরিয়াল ইনস্টিটিউশনের ইতিহাসের শিক্ষক ছিলেন। রজতশুভ্র মজুমদার বর্ধমান রাজ কলেজ থেকে ইংরেজি সাহিত্যে সাম্মানিকসহ স্নাতক ও বর্ধমান বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি লাভ করেন।  কর্মজীবন ১৯৯৯ সালে সবুজ পত্র সোনার তরীর শারদ সংখ্যায় প্রকাশিত একটি ছোট্ট কবিতা মাধ্যমে কবি হিসাবে অত্মপ্রকাশ ঘটে রজতশুভ্র মজুমদারের। ২০০২ সালে তার লেখা হলুদ কাগজে তৈরি কাব্যগ্রন্থ কবিতা পাক্ষিকে এবং হলুদ বেনারসির গন্ধ নামে একটি পত্রিকাতে প্রকাশিত হয়। তার লেখা উল্লেখযোগ্য কাব্যগ্রন্থগুলি হল- অনিঃশেষ ফুলজন্ম (২০০৪- কবিতা), কবরী বাঁধি আর খুলি (২০০৫- সপ্ততর্ষী), রাধা যাবেই যমুনায়।  দেশ পত্রিকার নিয়মিত লেখক রজতশুভ্র মজুমদার কবিতার পাশাপাশি গদ্য সাহিত্যেও সমান সফল। তার প্রথম গদ্যগ্রন্থ 'সামান্য লেখা' ২০১২ সালে পুনশ্চ পত্রিকাতে প্রকাশিত হয়। গদ্যগ্রন্থটির ভূমিকা লিখেছিলেন প্রখ্যাত সাহিত্যিক নবনীতা দেবসেন। ২০১৩ সালে তার লেখা সাগরপারের সাহিত্য নামে একটি বই "সোপান" থেকে প্রকাশিত হয়। ২০১৫ নতুন গল্প ২৫ নামে আরও এক্তি বই প্রকাশিত হয় "অভিযান" প্রকাশনী থেকে।   গ্রন্থ তালিকা   কবিতাগ্রন্থ   হলুদ কাগজে তৈরি (২০০২)  হলুদ বেনারসির গন্ধ (২০০২)  অনিঃশেষ ফুলজন্ম (২০০৪)  কবরী বাঁধি আর খুলি (২০০৫)  রাধা যাবেই যমুনায় (২০০৮)  বিদ্যুৎ-উদ্ভাসে (২০০৯)  জলের আলপনা (২০১৩)  একশো প্রেমের কবিতা (২০১৬)  বাড়ি ভালবাসাগ্রাম (২০১৯)  এই মোহভার, এত মায়াটান (২০২২)  গল্প/উপন্যাসগ্রন্থ   নতুন গল্প ২৫ (২০১৫)  ভালোবাসায় ভোলাব (২০১৯)  পানকৌড়ি ও অন্যান্য গল্প (২০১৯)  চাঁদের আলোর দেশে (২০২১)  প্রেমের গল্প (২০২৩)  এক ডজন রহস্য গল্প (২০২৩)  বাঘের সঙ্গে সেলফি ও অন্যান্য গল্প (২০২৩)  প্রবন্ধগ্রন্থ   সামান্য লেখা (২০১২)  সাগরপারের সাহিত্য (২০১৩)  স্বপ্নভঙ্গের বিশ্বভারতী (২০২২)  সম্পাদিত গ্রন্থ   আলেয়া বেগমের গান (২০০৭)  বিশ্বভারতী ও তার ভবিষ্যৎ (২০০৯)  দূরের মাটি কাছের কণ্ঠস্বর (২০১০)  অভীপ্সিত রবীন্দ্রনাথ (২০১২)  স্বামী বিবেকানন্দ : সার্ধশতবর্ষের আলোয় (২০১৩)  মোহে নির্মোহে স্বামীজি (২০১৪ )  তথ্যসূত্র  বিষয়শ্রেণী:১৯৭৮-এ জন্ম বিষয়শ্রেণী:বাঙালি লেখক বিষয়শ্রেণী:ভারতীয় কবি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ০৬:২৫, ৬ সেপ্টেম্বর ২০২২ (ইউটিসি) এহসান হায়দার   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নন। WP:ANYBIO দেখুন। অপসারণযোগ্য নিবন্ধ -- Deloar Akram (আলাপ • অবদান • লগ) ২২:৩৩, ৩১ আগস্ট ২০২২ (ইউটিসি)  এহসান হায়দার একজন জাতীয় দৈনিকের এবং ম্যাগাজিনের সাহিত্য সম্পাদক। তিনি একসময় বিশ্বসাহিত্য কেন্দ্রেও কাজ করেছেন আবু সাঈদ স্যার পরামর্শদাতা হিসাবে।  Shoyeab Ahammed (আলাপ) ২২:৫৩, ৩১ আগস্ট ২০২২ (ইউটিসি)  প্রস্তাবনা অনুসারে  —শাকিল (আলাপ · অবদান) ২০:৪৭, ১ সেপ্টেম্বর ২০২২ (ইউটিসি)  : WP:ANYBIO ও WP:লেখক পূরণে ব্যর্থ। —গোলাম মুকিত ☆ (আলাপ) ☆ ১৮:৪১, ৩ সেপ্টেম্বর ২০২২ (ইউটিসি)  । * NusJaS - আলাপ ১৭:০৬, ৫ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
১৯৭৩–৭৪ সন্তোষ ট্রফি ছিল সন্তোষ ট্রফির ৩০তম সংস্করণ, ভারতে ফুটবলের প্রধান রাজ্য প্রতিযোগিতা। এটি কেরালার এর্নাকুলামে অনুষ্ঠিত হয়েছিল। কেরালা রেলওয়েজকে ৩–২ ব্যবধানে পরাজিত করে প্রথমবারের মতো সন্তোষ ট্রফি জিতেছেন এবং তাদের অধিনায়ক মানি ৩টি গোল করেছেন।  কেরালা মণিপুরের সাথে ড্র করে এবং লিগে দিল্লি ও কর্ণাটককে (৪–৩) পরাজিত করে, কোয়ার্টার-ফাইনালে অন্ধ্র প্রদেশকে ৫–১ এবং সেমি-ফাইনালে মহারাষ্ট্রকে ২–১ গোলে পরাজিত করেছিল।  ফাইনাল  তথ্যসূত্র  বিষয়শ্রেণী:১৯৭৩–৭৪-এ ভারতীয় ফুটবল বিষয়শ্রেণী:সন্তোষ ট্রফির মৌসুম
ডানে_উপরে|থাম্ব|দক্ষিণ ভারত থেকে ১৭ শতকের অঙ্কুশ অঙ্কুশ (সংস্কৃত: अंकुश) বা হাতির অঙ্কুশ হল হাতি পরিচালনা ও প্রশিক্ষণের জন্য মাহুত দ্বারা নিযুক্ত হাতিয়ার।Cologne Digital Sanskrit Dictionaries, The Purana Index এটি হুক নিয়ে গঠিত যা হাতলের সাথে সংযুক্ত।Hindu Icons and Symbols, Inner Circle IV, Red Zambala (ইংরেজি ভাষায়)  ধর্মীয় আচার-অনুষ্ঠান প্রায়শই মূল্যবান ধাতু দিয়ে সূক্ষ্মভাবে অঙ্কুশ তৈরি করা হত এবং এমনকি হাতির দাঁত থেকে গড়া হত, প্রায়শই গহনা দিয়ে ঘেরা হত। ধর্মীয় ঐতিহ্যে অঙ্কুশ ও পাশ ঐতিহ্যগতভাবে পরাধীনতার হাতিয়ার হিসেবে যুক্ত।Beer, Robert (2003). The handbook of Tibetan Buddhist symbols. Serindia Publications, Inc., April 12, 2009, p.146   হিন্দুধর্মে  থাম্ব|হিন্দু দেবতা গণেশ তার ডান উপরের বাহুতে হাতির অঙ্কুশ ধরে আছেন হিন্দুধর্মে, অঙ্কুশ হল আটটি শুভ বস্তুর মধ্যে একটি যা অষ্টমঙ্গলা নামে পরিচিত এবং ভারতীয় উপমহাদেশের কিছু অন্যান্য ধর্মে। অঙ্কুশ অনেক হিন্দু দেবতা, বিশেষ করে ত্রিপুরসুন্দরী ও গণেশের বৈশিষ্ট্য।   তথ্যসূত্র    উৎস   Dictionary of Hindu Lore and Legend () by Anna Dallapiccola  বিষয়শ্রেণী:হাতি বিষয়শ্রেণী:হিন্দু পৌরাণিক অস্ত্র বিষয়শ্রেণী:বৌদ্ধ পৌরাণিক অস্ত্র বিষয়শ্রেণী:ধর্মীয় বস্তু বিষয়শ্রেণী:প্রাণী প্রশিক্ষণ বিষয়শ্রেণী:প্রাণিসম্পদ